Diari Oficial de la Generalitat Valenciana


Sumari del DOGV 8530, del 16-04-2019 (2019/3801)

RESOLUCIÓ de 8 d'abril de 2019, de la directora general de Justícia, per la qual s'ordena el nomenament dels responsables del Pla d'autoprotecció i emergències de la Ciutat de la Justícia de Castelló.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8530

Data del DOGV
:   16-04-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/3801


Data del document
:   08-04-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari

RESOLUCIÓ de 8 d'abril de 2019, de la directora general de Justícia, per la qual s'ordena el nomenament dels responsables del Pla d'autoprotecció i emergències de la Ciutat de la Justícia de Castelló. [2019/3801]  
Vistos els articles 5 i 6 de la Llei de protecció civil 2/1985, de 21 de gener, que fixen les exigències requerides en temes d'emergència i evacuació, imposant sistemes d'autoprotecció i el corresponent pla d'emergència per a accions de prevenció de riscos, alarma, evacuació i socors, per a un cert tipus d'edificis, entre els quals es troben els centres i establiments de certa identitat que estan obligats a establir mesures de seguretat i prevenció en matèria de protecció civil.  
  
Vist que el pla d'autoprotecció estableix per a cada centre un conjunt de mesures que, amb els mitjans disponibles, permeten un major control de la situació. L'objectiu del pla d'autoprotecció és aconseguir que totes les persones vinculades a l'edifici sàpien actuar en cas de produir-se una emergència.  
Vist que, en l'àmbit dels locals de pública concurrència, la responsabilitat de previndre i establir les mesures de seguretat en matèria de protecció civil recau en els titulars dels centres.  
Vist que la Generalitat és la titular de l'edifici de la Ciutat de la Justícia de Castelló, situada en Bulevard Blasco Ibáñez, 10, de Castelló de la Plana i amb la finalitat de procedir a la implantació del Pla d'autoprotecció i emergències d'aqueix edifici.  
En conseqüència, fent ús de les competències establides en l'article 9 del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
  
Nomenar als responsables del Pla d'autoprotecció i emergències, de la Ciutat de la Justícia Castelló, situada en Bulevard Blasco Ibáñez, 10, de Castelló de la Plana i publicar els seus nomenaments en el Diari Oficial de la Generalitat Valenciana:  
- Ángel Luis Tomaselli Rojas com a director del Pla d'autoprotecció  
- Pablo Torralba Pérez com a cap d'emergències del Pla d'actuació d'emergències  
D'acord amb el que es disposa en l'apartat 3.3.5 de la Norma bàsica d'autoprotecció dels centres, establiments i dependències, dedicats a activitats que puguen donar origen a situacions d'emergència i en l'apartat 1.3 del capítol 1 de l'annex II, de la citada norma bàsica; a fi que siguen coneixedors de les seues funcions i que juntament amb el Comité d'Implantació es procedisca al nomenament dels equips, la seua posterior formació i realització de simulacre.  
Igualment, se'ls fa coneixedors que d'acord amb el que es disposa en l'article 5, d'acord amb l'article 8 de la Llei 13/2010, de protecció civil i gestió d'emergències, així com en l'article 29, d'acord amb l'article 20 de la Llei 31/1995, de prevenció de riscos laborals, el ciutadà té com deure la participació en tasques de protecció civil i de seguretat i salut dels treballadors en el treball.  
  
  
Contra aquesta resolució, que posa fi a la via administrativa, podrà interposar-se amb caràcter potestatiu recurs de reposició davant la Direcció General de Justícia en el termini d'un mes comptat des de l'endemà de la seua publicació, d'acord amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques o interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, conforme al que s'estableix en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 8 d'abril de 2019.- La directora general de Justícia: Verónica López Ramón.